VÉSZHELYZET PITTSBURGHBEN
NEGYEDIK ÓRA DÉLELŐTT 10 ÓRÁTÓL 11-IG
A srác elemében van.
Mit csinál?
Régi hagyomány. A lényege, hogy szépen kihasználjuk
a Westbridge jelenlegi helyzetét.
Az nyer, aki kitalálja, hogy mi a vészhelyzet.
Érdekes.
- A veteránban nem volt ilyen. - Ja.
- Beszállsz? - Naná!
Na, szerinted mi az ok?
A tippem csőtörés.
Három óra leállás, plusz 20 beteg nekünk.
Én is azt mondom, de négy óra és 30 beteg.
Oké.
Dr. Robby, kihívód akadt.
Igen, nekem is feltűnt.
Elég a szórakozásból. Várnak a betegeink...
Hozzuk vissza Langdont a triázsból segítségnek!
Egyáltalán nem szükséges.
- Nélküle is teljesen megvagyunk. - Te vagy a főnök.
Daniel Ortiz...
Következő!
Üdv!
Az orvos azt mondta, tegyek 20 percre ásványi olajat a szememre.
Ez két órája volt.
Nagyon sok a beteg, de majd sorra kerül.
Jesszusom, de mikor?
Utánanézek, de majd szólítjuk.
- Köszönöm. - Következő!
Üdv! Hallottam, hogy az öcsémet idehozták.
Jackson Davis.
- Van igazolványa? - Igen.
Én vagyok a nővére, Jada Davis.
Elnézést, csak...
A barátom mondta, az egyetem rendőrei hozták be.
Valami verekedés volt.
- Jól van? Itt van most? - Nem tudom.
Megtenné, hogy utánanéz?
Persze, üljön le! Majd szólok.
Oké.
Következő!
Harlow most szédül vagy mindjárt elájul?
Nem olyan rossz, mint korábban, de még mindig fáj a fejem,
és most már a gyomrom is.
Evett, mielőtt bevette az ibuprofent?
Nem szeretek...
Nem szeretek reggelizni.
Nyugodtan rám nézhet.
Nem harapok.
Elnézést...
Vérvizsgálatokkal kezdünk.
Az a baba a mosdóból rendben lesz?
Ne aggódjon!
Jó hír:
az orrnyálkahártya mintája negatív COVID-ra, influenzára és RSV-re.
De sok más vírus okozhat köhögést.
De jó nekem!
Leveheti a maszkot.
Véroxigén 91.
A véroxigénje csökkent az egy órával ezelőtti méréshez képest,
a testhője pedig felment 39,1-re.
Adjunk Tylenolt!
Volt ma kint? Fullasztó meleg van.
Okozhatja a hőség,
de visszavisszük a sürgősségire kivizsgálásra.
Nem tudna csak írni nekem egy receptet?
Biztos csak egy megfázás.
- Siet valahová? - Dolgozni.
Tudom, szombat van,
de rég nem volt szabadnapom...
Hát most végre lesz.
Hé, Javadi!
Mit tervezel a szülinapodra?
- Ki mondta el? - Terjednek a hírek.
Semmit. Utálom megünnepelni.
Csak egyszer leszel 21.
Szülinapod van?
Akkor neked Rák a csillagjegyed.
Nem tudtam, hogy érdekel a téma.
Túl sok időt töltöttem Santosszal.
- Az biztos. - Nem tudom, hogyan bírjátok.
Együtt élni és dolgozni?
Ez az én keresztem.
Nem lehet olyan rossz, mint a szülőkkel élni.
Évek óta nem éltem otthon.
Kicsit hiányzik.
Bizony. Sok időt töltöttél a farmon.
Farm?
Emlékszel a tavalyi farmer fickóra?
Robbant a propántartály, és meg is halt.
Igen, szomorú eset.
Ez a srác az özvegyével és babájával játszik családosat.
Az durva.
Nem. Félreértitek, oké?
Segítettem Amynek a farmon a férje halála után,
ő a barátom.
- Csak barát. - Persze.
Csak barát, egy kis farm extrával.
Miféle farm extrák?
A képzeletedre bízzuk.
Láttál már fejőgépet?
Hagyhatnánk ezt a témát?
Két esetet kapunk Westbridge-ből:
mellkasi és hasi fájdalom.
Robby kéri, hogy menjetek ki.
- Köszönöm. - Gyerünk!
Dr. Santos, haladsz az adminisztrációval?
Apránként.
A hiányos dokumentáció
problémát okoz a betegellátásban,
és késlelteti a számlázást.
Nagyon utálom, ha az késik.
Fontos, hogy ez időben megtörténjen.
Oldjuk meg műszak végéig!
- Dolgozom rajta. - Jó.
Gondolom, nem szeretnéd ezért újra járni a második évet.
Francba!
Kurvára párás a levegő!
Tényleg.
- Mi van a Westbridge-dzsel? - Lezárták.
Mi kapjuk az eseteiket, míg ez megoldódik.
Nem elég a nemzeti ünnep...
Szóval, dr. Al-Hashimi...
Igen?
Mennyire bírjuk?
Szerintem eddig jó fej.
Egy főorvossal próbálod kipletykálni a másikat?
Dr. Robby nem bánja. Igaz?
Egyébként szép motor.
- Köszönöm. - Tényleg.
Pamela Perry, 48 éves,
hasi fájdalom hányással, miután mexikói reggelit evett.
Vérnyomás 108/64, pulzus 98.
- Jó véroxigén. - Oké.
Nézzük, hogyan reagál Zofranra és egy liter infúzióra!
- Jó. - Hé, Whitaker!
Hogy érzi magát?
Nem túl jól.
Ő meg kicsoda?
Jean Samba, 54 éves, fél órája fáj a mellkasa.
Magas vérnyomásra lisinoprilt és Crestort szed.
Két nitroglicerinre enyhülés.
Jó életjelek, az EKG nem mutat infarktust.
Aszpirint adtunk neki.
Rendben, alaposan kivizsgáljuk.
Ha meghalok, Isten kegyelmével látom a gyöngykapukat.
- Mi a terv? - Ismételt EKG,
troponinellenőrzés, angina miatt felvétel.
- Embólia és aortadisszekció. - Megnézzük.
Jól hangzik. Mindjárt megyek én is.
PITTSBURGHI MENTŐSZOLGÁLAT
- És itt ki van? - Vince Cole, 23 éves,
három métert esett növényekre
a tetőablakon át.
Fejfájás, ismétlődő kérdések,
- csak fájdalomra reagál. - Vágások a testén.
Vérnyomás 118/72, pulzus 98.
Véroxigén 99.
Nem szed semmit.
Hogy esett át a tetőablakon?
Vince?
Önnel volt?
Igen, parkouroztunk, és túltolt egy majomugrást.
Még csinálják ezt az ugrándozást?
Majdnem olimpiai sport lett.
Most már tudjuk, miért nem.
- A pupillák reagálnak. - Mi történt?
- Három métert zuhant. - Az szép kis esés.
Három méter a súlyos sérülés határa.
10% a halálozás.
Ha 0% felett van, már veszélyes.
Valaki ma különösen irritáló.
Eggyel kevesebbet mondtál.
Küldtem segítséget, nem?
Egy, kettő, három.
Kösz, srácok. Örültem.
Add az EFAST-et!
Értékeljük a beteg tudatállapotát!
Nyissa ki a szemét!
Szem- és verbális reakció.
- A tüdőmozgás rendben van. - Joy, te folytatod.
Fogja meg a kezem!
Reagál a fájdalomra.
Véroxigén 99, pulzus 102, vérnyomás 114/78.
- EFAST negatív. - Zene füleimnek.
Csak nem dokut forgatunk?
Hé, ezt nem veheti fel!
Betegadat-védelem. Mi van a kezével?
Megvágtam.
Valaki kísérje ki a Spielberget a váróba,
és regisztrálja triázsban!
Ő a társam.
Az engedélyével mindent felvehetek TikTokra.
Tegye le a kamerát!
Még ma este posztolnunk kell ezt.
Engem rohadtul nem érdekel.
Jól van, Sean, kísérd ki, kérlek!
Ha stabilizáltuk, majd keressük. Köszi.
Én megengedtem volna, ha szépen kéri.
Mi a helyzet a műtéttel?
Kaptatok áthelyezést a Westbridge-ből?
Még nem, de hamarosan.
Teljestest-CT kell a koponyától.
Nincs garatreflex. Intubálnunk kell a CT előtt.
Csinálhatom?
Beavatkozási naplót vezetek,
és több intubálás kéne.
Tanítasz, dr. McKay?
Persze.
Rendben, szívást kérek.
Tubust, etomidátot és szukcinilkolint.
Ez igen.
Nagyon emlékeztet valakire.
Leállnál?
- Bocsi! - Frissen érkezett.
Oké.
Nincs STEMI, nem kell a katéteres laborba mennie.
Vizsgálatok felvéve.
Adj még nitroglicerint, és szólj, ha kész a troponin!
Oké. Hé, Jesse?
Megismételnéd az EKG-t úgy, hogy az elvezetések a hátára kerüljenek?
Miért?
A T-hullámok kicsit magasak, és elöl ST-depresszió látható.
Az elég gyakori.
Igen, de ez lehet hátsó fali infarktus.
Mutasd meg egy szakorvosnak! Ha egyetért, megcsináljuk.
Köszönöm.
Ha a CT normális, szüksége lesz egy lumbálpunkcióra.
Rendben.
Dr. Al-Hashimi.
Ő Jada Davis, Jackson nővére.
Köszönöm. Üdv!
Ugye jól van? Miért nincs ébren?
Amikor megérkezett, agresszív volt, és le kellett szedálnunk.
„Agresszív”?
Ennek semmi értelme. Mi történt?
Még próbáljuk összerakni.
Az egyetem biztonsági őre sokkolta,
- miután állítólag... - Sokkolták?
- ...erőszakos volt. - Hogyhogy sokkolták?
Az ellátását megkezdtük,
most pedig próbáljuk megérteni, mi okozta ezt az állapotot.
Ez egyáltalán nem jellemző rá.
A drogtesztje negatív lett,
ezért most CT-re visszük,
hogy agyi eltérést keressünk.
Mehetnék vele?
Nem mehet be a CT-re, de megvárhatja, míg visszahozzák,
és megbeszéljük a továbbiakat.
Rendben.
Megvolt az első intubálásom.
- Gratulálok. - Mekkora pöcs!
- Van egy perced? - Mondd!
Az EKG nem mutat STEMI-t,
de az elülső elvezetések gyanút adnak hátsó fali infarktusra.
- Igen. - Ezért szeretném
újracsináltatni a vizsgálatot.
- V7-től V9-ig. Helyes. - Köszönöm.
Dr. Robby engedélyezte az ismétlést.
Bocs, de egy vérmérgezéses beteget hoznak az intenzívre.
Oké.
Ma nagy a hajtás?
Negyed 11 van. Még csak most kezdődik.
Itt is van.
Dr. Mohan, ő Lorrie Diaz, Orlando felesége.
- Köszönöm, Perlah. - Köszönöm.
Üdv, Mrs. Diaz! Elviszem a férjéhez.
Sajnálom, hogy egyedül kellett lenned.
Lekéstem az első buszcsatlakozást...
Mindegy.
Szia!
Hogy kerültem ide?
Elesett az építkezésen.
Egy munkatársa hozta be.
Már jobban van, de nem emlékszik semmire.
Ez gyakori agyrázkódásnál vagy DKA-nál.
DKA?
A férje cukorbetegségének súlyos szövődménye.
Mennyire súlyos? Hazajöhet?
El kell távolítanunk a ketonokat a véréből.
Egy ideig inzulininfúzión kell lennie,
amíg normalizálódik.
Jobb, ha bent marad.
Semmi baj, anya.
Jó irányba haladunk, Mrs. Diaz.
Jobban lesz.
Meg kell néznem a vércukrát.
- Szabad? - Hát persze.
Szóval az a helyzet,
hogy nincs biztosításunk.
És nem hiszem, hogy ezt ki tudjuk fizetni.
Megkérem az esetmenedzserünket, hogy jöjjön be.
Ő a biztosítási ügyek szakértője.
Talán tud ajánlani valamilyen támogatást.
- Rendben? - Köszönöm.
Bakker!
- Mi a baj? - Néhány elektróda nem tapad rendesen.
Lefeküdhetek most már?
- Fáradt vagyok. - Igen, amint végzünk.
Whitaker, Louie elzsibbadt, a foga készen áll.
Szuper. Csak épp bajlódom a rögzítéssel.
Hát persze.
Próbáld ezzel!
Tényleg. Így jobb lesz.
Figyelj csak...
Nem gond, ha tapadóanyagot használok?
Nem.
Ha halogatni akarja az elkerülhetetlent, hát legyen!
Utána pedig pihenhet.
Az ásványi olaj nem működött.
Én megmondtam.
És most?
Várhat egy-két hetet, amíg a pillanatragasztó magától felold.
Ma július negyedikei bulit tartok,
így jelenjek meg?
A másik lehetőség, hogy a szempilláját félig lenyírom.
Így majd gyengül a ragasztó tartása.
Legyen az!
Dőljön hátra!
Tartsa a fejét teljesen mozdulatlanul, és tartsa csukva a szemét!
Nem tudom kinyitni.
Azért vagyok itt.
Nem. Úgy értem, a másik szemét.
Oké. Kezdjük!
Oké, Mr. Samba. Készen is vagyunk.
Nagyon szédülök.
Mindjárt lefektetjük.
Basszus!
ST-eleváció V7, V8,
hátsó fali STEMI.
Az mi?
A legrosszabb szívinfarktus.
Mr. Samba!
Hall engem?
Szükségem lenne egy kis segítségre!
Pulzus nélküli tachycardia. Szívmasszázs.
Töltés 200-ra!
Töltve.
Folytasd a szívmasszázst!
- Hátsó fali infarktus volt. - Igen, jól kiszúrtad.
- Feltetted a tappancsokat? - Biztos, ami biztos.
Most állj le!
- Normális szinuszritmus. - Rendben.
Erős pulzus. Vérnyomás?
Előkészítjük a katéterezést.
Mr. Samba!
Rendben lesz. Még itt marad velünk.
Ügyes voltál, Whitaker.
Köszönöm...
Volt már, hogy egy beteg flörtölt veled?
Aha, mert?
Volt ma reggel egy fickó.
Kiderült, hogy bűnöző,
de egy kicsit elterelte a figyelmemet.
- Még a peren stresszelsz? - Igen, számolok vissza.
Még öt óra van hátra, ha érdekel.
Üdv, Miss Ronson!
Phylicia, kérem.
Phylicia, dr. King vagyok,
ő pedig dr. Santos.
Mi miatt jött be?
Néhány napja nagyon csúnyán köhögök.
Dohányzik? Váladék vagy mellkasi fájdalom?
Nem, nem és nem.
A munkahelyen kaphattam el.
- Voltak betegek. - Hol dolgozik?
- A PNC Bank központjában. - Dőljön előre!
Talán csak irodai vírus.
Vagy a konditeremben. Sokat járok oda.
Valami kérdés, dr. Santos?
Mi?
Van kérdésed a betegünkhöz?
Nem, megvagyok.
Oké, mit hallottál?
Némi recsegést a jobb alsó lebenynél.
Jó. Akkor szükségünk lesz egy mellkasröntgenre.
Sokáig tart? Talán még beérnék az irodába.
Nem tart soká.
- Mehetsz is adminisztrálni. - Jó.
Hogy haladunk itt?
Ó, ez lenyűgöző!
Teljesen megérte a kétszázezer dolláros diákhitelt.
A felszíni sebekre elég egy kötés. A mélyebbekhez Dermabond kell.
Honnan tudjuk, hogy mikor kell varrni? Joy?
Ha a seb széleinél nagy a feszülés.
Nem tudtam, hogy Joynak hívnak.
Anyámék elég trendi nevet adtak.
A CT fej-nyak-mellkas-has-medence lelete
- teljesen negatív. - Szerencsés.
Kicsit szivárog.
Két perc nyomás. Ha nem áll el, lidokain adrenalinnal.
- Felveszik az intenzívre? - Francba!
- Mi az? - Ez itt.
- Öblítő sót kérek. - Ez csak egy kis vágás.
Megsebezted magad egy beteg közelében,
- szóval már te is az vagy. - Ez komoly?
- Tű szúrta meg? - Üvegszilánk.
- Tessék. - Kösz!
Nincs korábbi adat. Nem tudjuk, HIV- vagy hepatitisz-pozitív-e.
Akkor a vizsgálatok: HIV-antitest, hepatitisz B és hepatitisz C.
- Posztexpozíciós gyógyszert kell kapnia. - Nem biztos.
Munkahelyi kitettségnél a HIV-teszt egy-két órán belül elkészül.
Bőr alatti szúrt seb.
Nincs ízületi vagy ínérintettség.
Emeld meg, nyomd, és mehet a ragtapasz!
Vegyél be egy adag PEP-et a tesztig, ha akarsz.
Indíts egy betegkartont, hívok egy nővért, hogy levegye a véredet.
Szuper.
Úgy tűnik, újabb két beteget kaptunk.
- Tudjuk, mikor áll helyre a Westbridge? - Még nem.
Ideje behívnunk dr. Langdont.
Nem kell.
Ma van az első napja, ne terheljük le.
Értem. Figyelem a helyzetet.
Nagyon köszönöm.
Változtatni akarsz?
Latolgatom az esélyeimet.
Ne aggódj, majd meghívlak egy italra a nyereményből.
Az öccse hamarosan visszajön.
Volt egy kis fennakadás a CT-nél.
Kell aggódnom?
Várjuk meg a vizsgálati eredményeit!
Ez...
Egész egyszerűen nem áll össze...
Nem ilyen a testvérem.
Ő a legkedvesebb ember.
Sosem dühös, vagy kiabál.
Nem viselkedett így korábban?
Nem, vagy én nem tudok róla.
Boldog párkapcsolatban él.
Jogot tanul, mert segíteni akar másokon.
Mindig azt mondja, hogy kövessem az álmaimat...
Még ha a szüleink ki is tagadnának.
Hívjam őket?
Szerintem kellene.
Ez akár komoly is lehet.
Köszönöm.
- Az új radiológus nagyon helyes. - Oké.
A koponya-CT normális. A vér és a vizelet is rendben.
Akkor mi a baja?
Még nem tudjuk biztosan.
De csinálunk egy lumbálpunkciót.
Lehet, hogy fertőzés van az agyat körülvevő folyadékban.
Vírusos agyvelőgyulladás.
Ez okozhat zavart tudatállapotot.
És ha így van, kezelhető?
Igen.
Oké.
Rendben.
Megkeresem dr. Al-Hashimit, és megcsináljuk.
- Köszönöm. - Nincs mit.
Pont ahogy gondoltuk.
A farokcsontja tört el.
Jól látható.
Tessék. Ennek a résznek csatlakoznia kéne ide ehhez itt.
- Műteni kell? - Nem.
Ezek általában jól gyógyulnak, de úgy hat hét.
Hat hét?
Minden hétvégén vacsorás randim van.
Azokat nem kell lemondania.
A vacsora Pino’sban lesz, a legjobb olasz étteremben.
Aztán általában egy pohár valami nálam,
majd reggeli az ágyban.
Értem.
Akkor talán mégis jobb, ha szünetet tart.
Az életem legnagyobb öröme a társasági életem.
Nem tehet értem valamit?
Hát, lenne egy eljárás, amivel vissza tudnánk nyomni a darabokat.
- Gyorsabban gyógyulna. - Érdekelne.
Igen, de elég fájdalmas lesz.
- Egy pillanatig. - Kibírom.
Oké. Vegye vissza a köpenyt!
Hogy érzi magát?
Már jobban.
Meg is érkezett a lábfejröntgen.
És nincs törés.
Szóval rugalmas pólya, jegelés, pihentetés, felpolcolás,
és bevehet ibuprofent is.
Ennyi?
Ha annyira fáj, hogy nem bír ráállni,
adhatok mankót egy-két napra.
Tehát már nem találkozunk?
Hát betegként nem, de nagyon örültem.
Én is örültem, dr. McKay.
Tudja, ma este meg akartam nézni
néhány művészeti galériát Lawrenceville-ben.
Ismeri azt, ami a Butlernél van?
Még nem, de oda készültem. Talán úgy kilenc körül?
Oké.
- Szuper. - Szuper.
Újraélesztettem azt a parkouros srácot, és intubáltam.
Ez is menni fog.
Jobb, ha az elsőt csak nézed.
Hogy van az a fog?
A fél arcom lezsibbadt.
Ez kell most nekünk.
Oké.
Szóval van itt nekünk egy ínyduzzanat...
a 23-as fog környékén, a felső metszőnél.
A tályog kiterjed a...
Gyökércsúcsig.
- Helyes. - Okos kölyök.
Akkor csatlakoztathatod a Yankauer-szívót...
Louie, ez csak átmeneti kezelés, jó?
Ezt a fogat ki kell húznia egy fogorvosnak.
Talál nekem egy fogorvost?
Majd megbeszéljük Dylannel.
Dr. Collins nincs itt?
Ő mindig segít rajtam.
Dr. Collins befejezte a rezidensképzést,
és Portlandben vállalt szakorvosi állást.
- Portlandben? - Igen.
Igen. Ott van a családja,
és örökbe fogadott egy babát. Közel akart lenni a szülőkhöz.
Ez aztán nagyon szép dolog.
- Mehet. - Kész van?
Oké, 3 millis fecskendő,
20-as tű, a legsúlyosabban gyulladt részbe szúrunk,
a gyökércsúcs irányába.
Küldjük tenyésztésre?
Nem. Fenoximetilpenicillint kap.
A szájflóra kiszámítható.
Ahogy én is.
Mindkét szülő dolgozik, de egyiknek sincs biztosítása?
Orlando és a felesége több részmunkaidős állást végeznek,
de egyik sem nyújt biztosítást.
- Kaphatnak segítséget? - Sajnos nem.
A család ötfős, és az összjövedelmük
meghaladja a jogosultsági határt.
- Tehát túl sokat keresnek? - És egyszerre túl keveset.
A szegénységi küszöb felett vannak,
de még így is egyik hónapról a másikra élnek.
A legjobb lehetőségük a magánbiztosítás lenne
a Megfizethető ellátási törvénnyel.
Köszönöm.
Nincsen biztosításuk?
Sajnálom, Ana.
Mennyibe kerül apám ellátása?
Nem tudom.
De a sürgősségi ellátás is több ezer dollár lehet.
Megoldjuk valahogy. Oké?
Lila kupak a teljes vérképre. Piros a kémiaira és szerológiára.
Oké.
- Mehet? - Igen.
De néha nehéz megtalálni a vénámat.
Most vagy soha.
Oké.
Egy, kettő, három.
- Szép vérhozam. - Hála istennek!
Rakd rá a kupakot!
Le kéne oldani a leszorítót.
Igen, bocsi.
A labor nem fogadja el, ha nincsenek rajta az adatok.
- Hogy érzed magad? - Remekül.
Remélem, ezt mindennap csinálhatom majd.
Kész is van.
Itt tartsd nyomva, légyszi!
Monogram, idő, dátum.
Basszus!
Takarítást kérünk.
Bocsi!
Hogy van?
Stabil. Egyre jobban.
Nem úgy tűnik.
Az agya okés?
A fej-CT nem mutatott vérzést, sem koponyatörést.
Valószínűleg agyrázkódás.
Nem tudjuk, mikor tér magához.
- Eltört valamije? - Úgy tűnik, nem.
Szerencse, hogy növényekre esett.
A mellkasi és hasi CT sem mutatott jelentős belső sérülést.
Az mi?
Légzésterápiára van szükség!
Oké.
Egy, kettő, három, átrak!
A lélegeztető?
Nem, vérzés van a hátán. Hasra kell fordítani.
Hátrébb, Tanya!
Egy, kettő, három, fel!
Egy, kettő, három,
átrak! Oké.
Te jó ég!
- Bal oldali deréktáj. - Lehet benne üveg.
Kétcentis, egyszerű bőrvágás. Varrókészletet és Prolene fonalat!
Amikor behozták, nem vérzett.
De a CT-nél mozgatás közben
lejöhetett egy vérrög.
Vénás szivárgás.
Lehet, hogy nyolcas öltés kell.
Igen, van benne egy kis üvegszilánk. A bőr alatt.
- Laza darab? - Igen, mozog.
- Kihúzom. - Ne!
Basszus!
- Oké. - Ez nagyobb, mint hittem.
- Francba! - Artériás vérzés.
Kérek gézlapokat.
Mindjárt elájulok...
- Erős nyomást kérek. - Jó.
Visszanyomhatom.
- Dehogy! - Így is elég kárt okoztál.
- Akkor húzzam tovább kifelé? - Véletlenül se!
Az üveg eddig elzárta az eret.
Most már nem. A vérnyomása esik. Hívják a sebészetet!
- Téged kerestelek. - Most megtaláltál.
Megjött a köhögős hölgy röntgenje.
Furcsa infiltrátum. Láttad már?
Próbáltam behozni az adminisztrációt.
Itt van.
- Árnyék a jobb alsó lebenyben. - Aspirációs tüdőgyulladás.
Gondolj bele, hogyan kerülhet szájüregi és gyomortartalom a tüdőbe?
Nyelési zavarok, azaz diszfágia.
De ő nem idős beteg, aki félrenyeli az ételt.
Igen, és tartós hányás is van.
Gyomor-bél hurut vagy ételmérgezés.
Igen, vagy...
Vagy evészavar.
Bulimiás?
Úgy tűnik, kényszeresen edz.
Nézd meg a metszőfogak mögötti fogzománcot!
És...
Ha nincs benne a differenciáldiagnózisban, a diagnózisban sem lesz.
Ezt tudod te is...
Tudod te is.
- Szép volt a lumbálpunkció. - Köszönöm.
Helló! Ti hívtatok Jackson Davis miatt?
Igen. Mi.
Victoria ismerteti az esetet.
Ő Jada, Jackson nővére.
Ő dr. Jefferson, a pszichiátriáról.
Pszichiátria? Lelki eredetű lehet a probléma?
Minden lehetőséget kivizsgálunk.
Többet tudunk majd, ha beszéltem az öccsével.
Rendben.
Helló, Jackson!
Jackson, ébredj fel!
- Jackson. - Nyugtatókat kapott.
Visszajövök később.
Ez gyors volt.
Legközelebb várd meg, míg a beteg magához tér,
mielőtt lehívtok.
A pszichiáterek akkor tudnak segíteni, ha beszélnek a pácienssel.
Kicsit elhamarkodtam.
Majd szólok.
Köszönöm.
Sajnálom.
A vérnyomása javult a vér után.
- Mi ez? Az előbb stabil volt. - Állapotromlás.
Készítsétek elő a kapcsot!
Ki volt az a zseni, aki kihúzta?
Azt hittem, egy laza szilánk.
Legközelebb bízd a felnőttekre!
Oké, dr. McKay, készen állunk?
Mint egy jégcsap.
Karácsony júliusban.
Sophie, felvennéd?
Beadom a vérzéscsillapítót.
- Halló? - Mi az?
Ez egy fecskendő, amely apró, gyorsan táguló szivacsokkal van tele.
Rendben, köszönöm.
A radiológus szerint a rezidens benézett valamit.
Van egy látható idegentest a bal oldali ágyéki izomzatban.
Már nincs.
Tipikus első nyári hét.
Oké.
Rendben, most már száraznak tűnik.
A felszínen.
Oké, fordítsuk vissza!
Egy, kettő, három, átrak.
Egy, kettő, három, fordít.
Egy, kettő, három, le.
Rendben, mehet az újabb CT.
Az intervenciós radiológia intézi.
- Mennyire képben van. Hasta la próxima. - Igen.
Hogy érzi magát?
Nem túl jól.
Oké, szerezzünk egy üdítőt!
Mélyen fekvő idegentestet soha nem távolítunk el.
Azt a sebészetre hagyjuk.
Nem lesz több ilyen.
- Épp téged kerestelek. - Na persze...
Mintha direkt kerülnél engem.
Én? Soha.
Csak elég őrült napom van. Élem az álmot,
megmentem Amerika fáradt, szegény, levegőre vágyó tömegeit.
- Egy szent vagy. - Én is ezt mondogatom magamnak.
Úgy hallottam, volt egy motorbalesetes betegetek úgy egy órája.
Igen.
Meghalt.
Nem viselt bukósisakot.
Érdekes.
Egy motorbaleset nem fogja elvenni a kedvem az utamtól.
Nem is mondtam ilyet.
Remélem, úgy halt meg, hogy azt csinálta, amit szeretett.
Milyen optimista!
Nálam félig tele a pohár.
- De most nem nálad ülök. - Tudom.
Összeférhetetlenség lenne.
Miért? Mert barátok vagyunk?
Odanézzenek. A B betűs szó. Ez fejlődés.
Rengeteg B betűs szót használok, működik a terápia.
Találtam valakit neked.
Nem tűri a kamuzást.
- Imádni fogod. - Remélem.
Az utóbbi kettővel más volt a tempónk.
Túl empatikusak voltak?
Nézd, néha időre van szükség,
amíg az ember megtalálja.
Egy ideig várnia kell, mert szabadságra megyek.
Online is működik.
Az én terápiám a motorozás lesz.
Valaki tűzijátékot robbantott a vécében.
Mekkora hülyeség ez?
Az összes ember az.
Igen.
Mi a helyzet?
Fogadni akarsz?
Igen, talán.
Figyelj, csak valódi pénzt fogadok el.
Nincs „tartozom neked” cetli.
Van pénzem, oké?
Megérkezett az első fizetésem, szóval...
Király!
Írj fel engem is 40 dollárra mondjuk...
az áramszünethez.
- Ez igen. - Valaki nagyban játszik.
- Gratulálok, doki. - Köszönöm.
Tetszik ez az oldalad.
- Van javulás? - Nincs.
Milyen ragasztót használtál?
Mit számít? Még mindig le van ragadva a szemem.
Oké. Megpróbálok még valamit.
Nem. Elegem van. Dr. J-nél voltam, most is őt akarom.
Én most jöttem vissza. Nem ismerek dr. J-t.
A város egyik legjobb orvosa.
Ó, dr. J!
Tegye, amit kell, hölgyem.
Rendben, először is egy stabil fogásra van szükségem.
Kezdhetjük.
Lazuljon el!
Mély levegő a száján át.
Nem így képzeltem el az első intim találkozónkat.
Oké. Megvan.
Most háromra, rendben?
Egy,
kettő...
A kurva életbe!
- Azt mondta, háromra. - Tudom.
Bocsánat. Így kevésbé feszül meg.
Úgy látom, sikerült. Hogy érzi?
Felülhetek?
Istenem!
Határozottan jobb.
Te jó ég!
Adhatok egy ölelést?
Talán majd később, oké?
Aspirációs tüdőgyulladás? Az meg hogy lehet?
Úgy, hogy a szájüreg vagy a gyomor baktériumai
bekerülnek a légutakba,
például félrenyeléskor, evés közben vagy hányás során.
Előfordul, hogy sok alkoholt iszik, esetleg annyit, hogy elájul?
Nem nagyon iszom.
Volt mostanában gyomor-bél hurutja vagy ételmérgezése?
Egyik sem.
Nem bánja, ha belenézek a szájába?
Nyugodtan hátradőlhet. És nyissa nagyra.
Mi az?
A fogai hátulján a zománc erősen lekopott.
Az mit jelent?
Ez akkor történhet, ha valaki hánytatja magát.
A gyomorsav feloldja a zománcot.
Ennek mi köze a tüdőgyulladáshoz?
Talán ez okozta.
Nem lehet valami gyógyszert adni?
De, hát persze.
Dr. J. Na végre!
Én is nagyon örülök, dr. J.
Ő itt Willow, az új beteged.
Még csak hallgató vagyok.
Láttam az összes videóját.
Az a múltkori kollégás kifejezetten hasznos volt.
Azt meg kell néznem.
Szóval mi Willow panasza?
A szemem. Pillanatragasztós lett.
- Nem működött a vágás vagy az olaj? - Nem.
Akkor teljesen le kell vágni a pilláját.
Egyetértek, dr. J.
Igen, de kérem, csinálja ön!
Rendben. Hát persze.
Jó. Dőljön hátra!
Csukja be mindkét szemét, és maradjon teljesen mozdulatlan!
Rendben.
Átadom.
Kösz, dr. Langdon.
Oké, kezdjük is.
Hány követőd van, dr. J?
Több, mint gondolnád, dr. Langdon.
Kész.
Sikerült.
Te jó ég! Ez borzasztó.
Ugye tehetek erre műszempillát?
Hogy érzi magát, uram?
Sokkal jobban.
Beszélnünk kell arról, hogyan romlott ennyit a diabétesze.
Ő itt dr. Kwon.
Amit itt beszélünk, köztünk marad.
Kevesebbet adok be, mint a felírt inzulin.
Mennyivel kevesebbet szokott beadni?
A felét.
Régebben volt biztosításom, de a járvány alatt kirúgtak...
Akkor még könnyű volt gyógyszerekhez jutni.
Jó háziorvosom is volt.
Most senki nem segít.
- Van saját vércukormérője? - Van.
De nem tudom megvenni a tesztcsíkokat.
Túl drágák.
Ne beszéljünk erről a családom előtt.
- Üdv! - Helló!
Sziasztok!
Hívtad a fiúkat?
- Fociedzésen vannak. - Van egy jó hírem.
Indítottam egy GoFundMe-oldalt.
Egy mit?
Egy adománygyűjtést, hogy segítsek
fedezni a kezeléseket.
Nem.
Szedd le! Most!
De miért?
Dolgozom. Nem kell adomány.
- De apa, mi már... - Ana!
Hallottad. Szedd le!
Jézusom, Orlando...
Louie, gondoltam, még rád nézek.
- Na, hogy vagyunk? - Jól.
- Már sokkal jobb a fogam. - Örömmel hallom...
Viszont még itt maradsz velünk három órát.
Figyeljük a vérnyomásodat.
Addig kaphatok egy italt?
Vizet vagy narancslevet?
Akkor inkább semmit.
Szóval, hogy vannak a gyerekek?
Igazi kis szörnyetegek.
Tanner már ötéves, Penny három.
Igazi áldás.
Az bizony, csak épp semmi kedvük elaludni.
A kutya pedig folyton felássa az udvart.
Mennyi napfényt kap a gyep?
Nem tudom, sokat.
Vesd körbe angolperjével!
Finoman locsold, és tegyél fel ideiglenes kerítést,
hogy a kutya ne mehessen rá.
Teljesen lenyűgözöl.
Mit mondhatnék? Szeretem a füvet.
Komolyan, honnan tudod ezeket?
Régen pályagondnok voltam.
Gyeppel és növényekkel dolgoztam.
Robby!
Van egy perced?
- Dr. Langdon. - Dr. Al-Hashimi.
Hogy áll a triázs?
- Donnie-val kézben tartjuk. - Jó.
Fejezd be, amit csinálsz, és gyere ide!
Több beteget küldenek át a Westbridge-ből.
Rendben.
És szerintem jó dolog, hogy részt veszel
az Orvosok Egészségprogramjában.
Tudom, mekkora elköteleződés.
Igen, az elején nehéz volt,
de már majdnem túl vagyok egy éven.
Csak négy van hátra.
Mondd, mire gondolsz?
Ó, azt nem adom ingyen.
Tetszik vagy sem, le vagyok égve.
A napom nem épp úgy alakul, ahogy vártam.
Voltak sürgős esetek. Langdon elérhető volt.
Reméltem, hogy pont elkerüljük egymást.
Közel álltatok egymáshoz.
Lehet, hogy az univerzum így jelzi, hogy ideje ezt tisztázni.
Talán igen.
Talán nem.
Oké, szóval ma bent kell tartanunk. Kapja az antibiotikumot,
és figyeljük az oxigénszintet.
Rendben.
Oké.
Mi van, ha...
Ha tényleg hánytatom magam?
Nos...
a bulimia kezelhető.
Le akartam állni.
Egyszer sikerült.
A családom folyton eszik...
Eszünk, ha ünneplünk, eszünk, ha gyászolunk,
állandóan.
Aztán az egyetemen mindenki a külsőmet nézte.
Ez óriási nyomás.
Elkezdtem hánytatni magam.
Dicsértek, hogy jól nézek ki.
Elkezdtem többet edzeni.
Akkor kevesebbszer kellett „tisztulnom”.
Aztán tavaly szakítottam, és minden visszajött.
Nagyon komoly, hosszú távú károkat okoz.
És ez nem múlik el magától.
Rendben van, ha segítséget kér.
Van egy evészavarprogramunk, ha gondolja.
- Itt a kórházban? - Járóbetegprogram.
Egyéni és csoportterápiát is jelent,
heti egy-két alkalommal.
Nyitott lenne ilyesmire?
Azt hiszem.
Van preferenciája a terapeuta
nemét illetően?
Ha van fekete nő, neki örülnék,
Megoldható, igen.
Köszönöm.
Ezt jól kiszúrtad.
A fekete nőket aluldiagnosztizálják evészavarokkal.
- Tényleg? - Sajnos igen.
Azt hittem, középiskolában nekem is evészavarom van,
úgyhogy sokat olvastam a témáról.
Végül kiderült, nem az volt,
csak a nővéremmel válogatósak voltunk. Még gyerekként.
Színek, állagok,
zöldség, hal,
tojás,
nyálkás okra, spárga. Undorító.
- A szüleink kikészültek. - Tojás? Furi.
Annyira nem.
Ezt most be kell fejeznem.
Amúgy, ha dumálnál, itt vagyok.
Jó, de miről?
A másodév jóval nehezebb, mint az első.
Igen. Annyi feladat van,
hogy semmi időm az adminisztrációra.
Majd a belgyógyászati, sebészeti vagy kardiológiai sürgősségi...
Na, az aztán intenzív.
Szerintem az enyhe kifejezés.
Viszont brutálisan fejleszti a klinikai tudást,
mert a legbetegebbekről gondoskodsz.
Mondd a dokumentációnak!
Diktáld! Az sokkal gyorsabb.
Mi lett a Westbridge-ből áthozott beteggel?
- Nem mondtad a troponint. - Mr. Samba.
- Poszterior STEMI volt. - Mi?
Nem látszott az EKG-n.
Nem is szokott.
A legtöbben elsiklanak felette.
De te nem.
Csak szerencsém volt.
Persze, Fuckleberry.
Bocs, felidegesítettelek valamivel?
Nem.
Oké.
- Hé! - Mondd!
Van egy visszatérő betegem. Megvan Debbie Cohen?
Nem igazán. Ma már 16 betegem volt.
A vendéglős nő, akinek fertőzés volt a lábfején.
Igen, Keflexet kapott. Már emlékszem.
Tettem rá meleg borogatást, de nem néz ki jól.
Üdv! Dr. Langdon.
Nem gondoltam, hogy ilyen hamar visszajön.
Rosszul lett a gyógyszertől?
Nem. A fájdalom erősebb lett,
és mondta, hogy jöjjek be, ha a pirosság túlnyúlik a vonalon.
Nézzük meg!
Úgy látom, a fertőzés nem reagál
a felírt tablettákra.
Azonnal intravénás antibiotikum kell,
és megy vissza a sürgősségire.
Nagyon súlyos?
Nem, ha időben megállítjuk.
- MRSA? - Vagy még rosszabb.
Fordította: Laura Fehervari Feliratozta: Petőcz István